CELEX: 32019D1924
Language: sk
Date: 2019-07-31 00:00:00
Title: Rozhodnutie Rady (SZBP) 2019/1924 z 31. júla 2019 o podpise a uzavretí Dohody medzi Európskou úniou a vládou Malijskej republiky o štatúte misie Európskej únie v rámci SBOP v Mali (EUCAP Sahel Mali)

20.11.2019   
               
               
                  SK
               
               
                  Úradný vestník Európskej únie
               
               
                  L 299/1
               
            
         ROZHODNUTIE RADY (SZBP) 2019/1924
         z 31. júla 2019
         o podpise a uzavretí Dohody medzi Európskou úniou a vládou Malijskej republiky o štatúte misie Európskej únie v rámci SBOP v Mali (EUCAP Sahel Mali)
         RADA EURÓPSKEJ ÚNIE,
         so zreteľom na Zmluvu o Európskej únii, a najmä jej článok 37, v spojení s článkom 218 ods. 5 a 6 Zmluvy o fungovaní Európskej únie,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada prijala 15. apríla 2014 rozhodnutie 2014/219/SZBP (1) o misii Európskej únie v rámci SBOP v Mali (EUCAP Sahel Mali).
                  
               
                     (2)
                  
                  
                     V článku 9 rozhodnutia 2014/219/SZBP sa ustanovuje, že štatút misie EUCAP Sahel Mali a jej personálu, podľa potreby vrátane výsad, imunít a ďalších záruk potrebných na vykonávanie a plynulý priebeh misie EUCAP Sahel Mali, je predmetom dohody uzavretej podľa článku 37 Zmluvy o Európskej únii a v súlade s postupom ustanoveným v článku 218 Zmluvy o fungovaní Európskej únie.
                  
               
                     (3)
                  
                  
                     Dohodou vo forme výmeny listov medzi Európskou úniou a Malijskou republikou (2) (ďalej len „dohoda vo forme výmeny listov“), ktorá bola schválená rozhodnutím Rady 2014/853/SZBP (3) a ktorú Európska únia a Malijská republika uzavreli 31. októbra 2014, sa misii EUCAP Sahel Mali priznal štatút v Mali.
                  
               
                     (4)
                  
                  
                     Rada schválila 12. júna 2017 začatie rokovaní s Malijskou republikou s cieľom uzavrieť dohodu o štatúte misie EUCAP Sahel Mali (ďalej len „dohoda“), ktorou by sa nahradila dohoda vo forme výmeny listov.
                  
               
                     (5)
                  
                  
                     Dohoda by sa mala schváliť,
                  
               PRIJALA TOTO ROZHODNUTIE:
         
            Článok 1
            Týmto sa v mene Únie schvaľuje Dohoda medzi Európskou úniou a vládou Malijskej republiky o štatúte misie Európskej únie v rámci SBOP v Mali (EUCAP Sahel Mali).
            Text dohody je pripojený k tomuto rozhodnutiu.
         
         
            Článok 2
            Predseda Rady sa týmto poveruje určiť osobu(-y) splnomocnenú(-é) podpísať dohodu s cieľom zaviazať Úniu.
         
         
            Článok 3
            Toto rozhodnutie nadobúda účinnosť dňom jeho prijatia.
         
         
            V Bruseli 31. júla 2019
            
               
                  Za Radu
               
               
                  Predsedníčka
               
               T. TUPPURAINEN
            
         
         
            (1)  Rozhodnutie Rady 2014/219/SZBP z 15. apríla 2014 o misii Európskej únie v rámci SBOP v Mali (EUCAP Sahel Mali) (Ú. v. EÚ L 113, 16.4.2014, s. 21).
         
            (2)  Dohoda vo forme výmeny listov medzi Európskou úniou a Malijskou republikou o štatúte misie Európskej únie v rámci SBOP v Mali (EUCAP Sahel Mali) (Ú. v. EÚ L 344, 29.11.2014, s. 3).
         
            (3)  Rozhodnutie Rady 2014/853/SZBP z 8. októbra 2014 o podpise a uzavretí Dohody vo forme výmeny listov medzi Európskou úniou a Malijskou republikou o štatúte misie Európskej únie v rámci SBOP v Mali (EUCAP Sahel Mali) v mene Únie (Ú. v. EÚ L 344, 29.11.2014, s. 1).